થોડા સમય પહેલાં જ ભાજપના રાષ્ટ્રીય અધ્યક્ષ અમિત શાહના પુત્ર જય શાહની કંપની ટેમ્પલ એન્ટરપ્રાઇઝ પર ધ વાયર નામની ન્યૂઝ વેબસાઇટે અનેક પ્રશ્નો કર્યા હતા. ધ વાયર અનુસાર, એક જ વર્ષમાં ટેમ્પલ એન્ટરપ્રાઇઝ પ્રા. લિ.ના ટર્નઓવરમાં 16 હજાર ગણી વૃદ્ધિ થઇ છે, આ અંગે તેમણે વિગતવાર અહેવાલ છાપ્યો હતો. જેની સામે જય શાહે બદનક્ષીનો દાવો કર્યો હતો. આ મામલે અમદાવાદની અદાલતે ધ વાયરના પબ્લિશર, લેખક અને તંત્રી સહિત સાત લોકો સામે સમન્સ જાહેર કર્યા છે.